Það er fátt sem jafnast á við það að sjá norðurljósin dansa um himininn . Þá getur munað miklu að losna við alla ljósmengun , að finna rétta staðinn og bestu aðstæður hverju sinni . Við bjóðum upp á úrval norðurljósaferða þar sem allir geta fundið sér ferð við hæfi . Hvað eru norðurljós ? Hlaðnar agnir frá sólinni valda norðurljósunum . Þessar agnir ferðast með sólvindum til jarðar sem hrindir megninu af þeim frá sér . En lítill hluti þeirra sleppur inn í eins konar kraga við segulskautin , norðurpól og suðurpól . Það eru nefnilega bæði til norðurljós og suðurljós . Við segulpólana örva þessar hlöðnu agnir mismunandi efni í lofthjúpnum sem valda mismunandi lituðum ljósum . Súrefni og köfnunarefni valda til dæmis grænum og fjólubláum norðurljósum sem eru algengustu litirnir sem við sjáum . Kíktu á norðurljósaspána til að fylgjast með virkninni yfir Íslandi ! Þótt Íslendingar sjái norðurljósin reglulega úr stofuglugganum er magnað að fylgjast með þeim í niðamyrkri langt frá allri ljósmengun . Þá hafa leiðsögumennirnir okkar legið yfir veðurspám og norðurljósaspám og fundið besta staðinn til að njóta þessa magnaða náttúrufyrirbæris . Skoðaðu úrval norðurljósaferða og leyfðu þér að upplifa þetta stórbrotna sjónarspil alveg upp á nýtt .